CELEX: 32018D1970
Language: sl
Date: 2018-12-11 00:00:00
Title: Izvedbeni sklep Komisije (EU) 2018/1970 z dne 11. decembra 2018 o spremembi in podaljšanju obdobja veljavnosti Izvedbenega sklepa (EU) 2016/412 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan (notificirano pod dokumentarno številko C(2018) 8240)

13.12.2018   
               
               
                  SL
               
               
                  Uradni list Evropske unije
               
               
                  L 316/19
               
            
         IZVEDBENI SKLEP KOMISIJE (EU) 2018/1970
         z dne 11. decembra 2018
         o spremembi in podaljšanju obdobja veljavnosti Izvedbenega sklepa (EU) 2016/412 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan
         
            
               (notificirano pod dokumentarno številko C(2018) 8240)
            
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti prve alinee člena 15(1) Direktive,
         ob upoštevanju naslednjega:
         
                     (1)
                  
                  
                     Z Izvedbenim sklepom Komisije (EU) 2016/412 (2) je bilo državam članicam dovoljeno, da določijo začasno odstopanje od člena 5(1) Direktive 2000/29/ES v povezavi s točko 2.3 oddelka I dela A Priloge IV k navedeni direktivi za posebne zahteve v zvezi z vnosom jesenovega lesa (Fraxinus L.), ki izvira iz Kanade, v Unijo.
                  
               
                     (2)
                  
                  
                     Obdobje veljavnosti Izvedbenega sklepa (EU) 2016/412, podaljšano z Izvedbenim sklepom Komisije (EU) 2017/2180 (3), se izteče 31. decembra 2018. Glede na izkušnje, pridobljene z uporabo Izvedbenega sklepa (EU) 2016/412, in na podlagi informacij, pridobljenih med presojo Komisije junija 2018 v Kanadi, je primerno, da se v tem sklepu še naprej uporabljajo zahteve iz navedenega sklepa.
                  
               
                     (3)
                  
                  
                     Zato bi bilo obdobje veljavnosti Izvedbenega sklepa (EU) 2016/412 treba podaljšati do 30. junija 2020, da se navedeni sklep pregleda ob upoštevanju novega znanstvenega in tehničnega razvoja.
                  
               
                     (4)
                  
                  
                     Na podlagi informacij, ki jih je Komisija pridobila med presojo junija 2018 v Kanadi, in informacij, ki jih je predložila nacionalna organizacija za varstvo rastlin Kanade, je primerno določiti posebne pogoje v zvezi s presojo evidenc in postopkov ter označevanjem, inšpekcijskimi pregledi pred odpremo in spremljanjem na odobrenih žagah.
                  
               
                     (5)
                  
                  
                     Izvedbeni sklep (EU) 2016/412 bi bilo treba ustrezno spremeniti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Spremembe Izvedbenega sklepa (EU) 2016/412
            Izvedbeni sklep (EU) 2016/412 se spremeni:
            
                        (1)
                     
                     
                        člen 2(2)(b) se nadomesti z naslednjim:
                        
                                    „(b)
                                 
                                 
                                    številko snopa, ki ustreza vsakemu posameznemu snopu, namenjenemu za izvoz;“;
                                 
                              
                  
                        (2)
                     
                     
                        v členu 5 se datum „31. decembra 2018“ nadomesti z datumom „30. junija 2020“;
                     
                  
                        (3)
                     
                     
                        Priloga se spremeni:
                        
                                    (a)
                                 
                                 
                                    v točki 2(c) se doda naslednji odstavek:
                                    „V primeru, da te presoje izvaja agencija, ki jo odobri CFIA, mora CFIA vsakih šest mesecev opraviti presojo tega dela. Presoje, opravljene vsakih šest mesecev, vključujejo preverjanje postopkov in dokumentacije agencije ter presoje v odobrenih objektih;“;
                                 
                              
                                    (b)
                                 
                                 
                                    točka 4 se nadomesti z naslednjim:
                                    „Navedeni les, namenjen v Unijo, mora pred izvozom pregledati CFIA ali agencija, ki jo odobri CFIA, da se zagotovi izpolnjevanje zahtev iz točk 1 in 3.“.
                                 
                              
                  
         
            Člen 2
            Naslovniki
            Ta sklep je naslovljen na države članice.
         
         
            V Bruslju, 11. decembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 169, 10.7.2000, str. 1.
         
            (2)  Izvedbeni sklep Komisije (EU) 2016/412 z dne 17. marca 2016 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan (UL L 74, 19.3.2016, str. 41).
         
            (3)  Izvedbeni sklep Komisije (EU) 2017/2180 z dne 16. novembra 2017 o podaljšanju obdobja veljavnosti Izvedbenega sklepa (EU) 2016/412 o dovoljenju državam članicam, da določijo začasna odstopanja od nekaterih določb Direktive Sveta 2000/29/ES v zvezi z jesenovim lesom, ki izvira iz Kanade ali je bil tam obdelan (UL L 307, 23.11.2017, str. 57).